Rogaland

**Rogaland** er et norsk fylke på Vestlandet som grenser til Vestland i nord og til Telemark og Agder i øst. Rogaland er Norges fjerde største fylke etter innbyggertall og det fjerde minste i areal. Det er 23 kommuner i Rogaland, og Stavanger er administrasjonsbyen. Rogaland utgjør en valgkrets til stortingsvalg.

## Fylkesnavn og fylkesvåpen
Navnet Rogaland er et gammelt områdenavn, eldre enn navnet Rygjafylke, som også har vært brukt som fylkesnavn. Etterleddet «land» viser til et landområde eller landskap, kanskje et folkeland. Førsteleddet kommer fra en gammel genitivsform av folkenavnet «rygir». Det er usikkert hva dette folkenavnet viser til, men det er omtalt av den romerske historikeren Tacitus omkring år 100 e.Kr. og også i flere andre yngre kilder. En vanlig, men usikker tolking, er å knytte navnet til kornsorten rug, slik at det kan bety «rugdyrker».

I middelalderen ble bruken av Rogaland gradvis fortrengt av navnet Rygjafylke. I 1919 ble Rogaland gjort til offisielt fylkesnavn.

Fylkesvåpenet har blå bunn med et hvitt steinkors. Utformingen er basert på minnesteinen etter Erling Skjalgsson, som ble reist ved Breiavatnet i 1029. Våpenet er tegnet av Hallvard Trætteberg og ble godkjent ved kongelig resolusjon i januar 1974.

## Historie
De første menneskene i Rogaland har antageligvis kommet på korttidsbesøk sørfra, på jakt langs kysten. Isen lå da fremdeles tykk i innlandet. Man tror at menneskene kom fra Doggerland, et landområde mellom Danmark og England. Da isen trakk seg tilbake og havnivået steg, ble dette landområdet gradvis satt under vann, og folket som holdt til her, måtte finne nytt land. Noen trakk seg sydover igjen, mens en del passerte Norskerenna (som var betraktelig smalere enn nå), i jakt på rein og nytt land. Fra omkring 7000 f.Kr. tror en at et par hundre mennesker har hatt fast tilholdssted i Rogaland. Dette var jegere og samlere, som flyttet rundt etter et fast mønster.

Det eldste sporet etter mennesker i Rogaland er funnet av en boplass på Galta på Rennesøy, like ved ferjeterminalen Mortavika. En annen mye omtalt boplass er Vistehola i Randaberg, også kjent som Svarthola. 
I Stangelandshelleren i Klepp er det funnet spor etter mennesker fra eldre steinalder og også det eldste funn av husdyrbein i Norge.

Fra steinalderen er det funnet to skjelett i Rogaland, en kvinne i femtiårene fra Bleivik på Hagland utenfor Haugesund og en 14–15 år gammel gutt i Vistehola.

### Bronsealderen
Bronsealderen (1800–500 f.Kr.) var en vekstperiode i regionen. I fra denne perioden finner en tydelige tegn på Rogalands sentrale beliggenhet med hensyn til Nordsjøen, Storbritannia og kontinentet. Det vokste fram en rik høvdingklasse som hadde tett kontakt med landene rundt Nordsjøen. Denne overklassen tok i bruk hest og ard, skaffet seg statussymboler av bronse, bodde i langhus og ble gravlagt i store gravhauger. Det finnes mange gode funn fra denne perioden, blant annet to bronselurer fra Revheim. Norges rikeste gravfunn fra denne perioden er Rægehaugene. Landa er en rekonstruert landsby fra jernalder og bronsealder, i Forsand kommune.

Mange helleristninger er funnet i Rogaland, og de fleste av disse er fra bronsealderen. På Austre Åmøy er ti store felt. Ellers er det helleristninger på Vardeneset, Buøy, Aubeberget, Sunde, Hafrsfjord, Revheim, Suldal og på Rudlå i Stavanger kommune.

### Folkevandringstiden
På Flat-Jæren er det registrert nærmere 200 ødegårder fra folkevandringstiden. Regner vi med de sentrale gårdene der fornminnene er forsvunnet, får vi over 400 gårder fra denne perioden. På Ullandhaug ligger Norges eneste gjenoppbygde folkevandringsgård, Jernaldergården. Storgården på Gausel er også et godt funn av en folkevandringtidsgård.

### Vikingtiden
Vikingene brukte navnet Rygjafylke om Rogaland, og området var på mange måter sentralt i vikingtiden. Et rikt arkeologisk funnmateriale fra Nord-Jæren tyder på at det like fra eldre jernalder fantes sterk høvdingmakt her. Stavanger peker seg ut som det naturlige maktsentrumet: Området hadde en naturlig havn og lå strategisk til, med Jæren i sør, Ryfylke i øst, skipsleia langs kysten i vest og de fruktbare Ryfylkeøyene i nord. Det første kjente vikingeangrepet i England var i 793, og antagelig var det fra Rygjafylket de første norske vikingene dro ut på tokt. Øyene vest for Norge ble stor sett befolket av folk fra Vestlandet. Rogaland blir igjen også sentralt i norgeshistorien ved rikssamlingen i 872. Slaget i Hafrsfjord markerte den endelige samlingen av Norge. Etter slaget var det viktig for Harald Hårfagre og hans etterfølgere å slå seg ned i dette strategisk viktige området. Dette ser man tydelig da Harald velge å legge to av sine fem kongsgårder i Rogaland, henholdsvis Avaldsnes kongsgård og på det som i dag er Utstein kloster.

Nord-Jæren har sannsynligvis vært et av de viktigste utgangspunkt for vikingferder vestover til De britiske øyer. Begrunnelsen for dette er at det på Nord-Jæren er funnet flere og mer varierte, irske metallarbeid enn i noe annet sammenlignbart område i Europa. Gauseldronningens grav på Gausel i Stavanger viser oss hvilken mengde med rike funn vi har fra vikingtiden. Graven er en av norges rikeste kvinnegraver fra vikingtid, med stort innslag av både irske og hjemlige prestisjegjenstander. Kun Osebergfunnet er større. Man antar at hun kan ha vært en del av slekten til sagakongen Olav Kvite og hans far Gudrød som ifølge sagaen var rettmessige arvinger etter grunnleggeren av det norske vikingriket i Dublin, og som hersket der i 853 til 871 evt. Storgården på Gausel har også vært et maktsentrum i vikingtiden, og de rike funnene fra båtgravene på Gausel viser også at det har vært en militær og politisk makt samlet på Nord-Jæren.

Midt på 900-tallet opphører tradisjonell, norrøn gravskikk i Rogaland, samtidig med at de første kristne gravene begynner. Store steinkors antas å være fra kristningstiden (blant annet på Tjora og Kvitsøy), men uten at det er bevist.

Et steinkors ble også reist ved Breiavatnet i Stavanger omkring 1029 som minnesmerke over Erling Skjalgsson. Erling Skjalgsson av Sola var i sin tid en av landets mektigste mennene, og var herse i Sørvest-Norge. Omkring 996 ble han gift med Astrid, søster til Olav Tryggvason. Erling var kristen og framstilt i sagaene som å behandle trellene godt. Han kom imidlertid i konflikt med kongen Olav den hellige. Striden mellom dem endte med at Erling ble drept i Soknasundet 21. desember omkring 1028. Etter Snorre Sturlasons beretning skal kong Olav da ha sagt til drapsmannen Aslak Fitjaskalle at «Nå hogg du Norge ut av hånden min».

Steinkorset har en runetekst. Den er tolket slik: «Alfgeir prest reiste denne steinen etter sin herre, Erling, som einsam vart sviken ut av løftinga då han sloss med Olav». Korset står i dag i inngangshallen til Stavanger museum.

### Middelalderen
Stavanger domkirke ble trolig påbegynt i 1090-årene, og sto ferdig omkring 1150. Sankt Svithun var Domkirkens vernehelgen, og hans «armlegg» var kirkens viktigste relikvie. Den første biskopen var Reinald, som var engelsk.

Stavanger bispesete ble etablert en gang i perioden 1103–1123.

Rogaland hadde i middelalderen flere riksråder, som var sentrale i styringen av landet. De hørte hjemme på øyene i Ryfylke, som Talgje og Finnøy. En av biskopene holdt også til på Finnøy.

I 1425 fikk Stavangers borgere for første gang byprivilegier.

## Geografi

Rogaland ligger sørvest i Norge og grenser i vest til Nordsjøen. Fylket grenser til Vestland i nord, Vestfold og Telemark i nordøst og Agder i øst. Rogaland blir ofte kalt et «Norge i miniatyr», fordi fylket har litt av alt når det gjelder landskap. Det er høye fjell og dype fjorder, landbruksjord og skog, fosser og stille vann, lange sandstrender og bratte svaberg.

Rogaland har omkring 350 kilometer kyst mot havet og en strandlinje på godt over  km. Den brede Boknafjorden og har et mange bebodde øyer fra havgapet til Ombo. På flere av øyene drives intensivt jordbruk, særlig grønnsaksdyrking. Boknafjorden er ingen typisk fjord fordi den for en stor del ikke er skapt ved isbreenes graving, men ved at jordskorping har sunket inn. Nedstrandsfjorden mellom Sjernarøyane og Nedstrand er mer enn 700 meter dyp.

Blåsjø (vannkraftmagasin) er den største kunstige innsjøen i Rogaland, mens Suldalsvatnet er den største naturlige innsjøen.

Rogaland har et naturlig skille i Boknafjorden og deles inn i flere geografiske områder:

### Haugalandet
Nord for Boknafjorden, i Nord-Rogaland, mot grensen til Vestland fylke, ligger Haugalandet. Dette er et småkupert og delvis karrig landskap, med noen landbruksområder. Berggrunnen på Haugalandet består hovedsakelig av granitt og fyllit. På vestsiden av Karmøy finnes flere sandstrender, bl.a. Åkrasanden.

### Dalane
Helt sør i Rogaland ligger Dalanes anortosittlandskap. Anortositt, som er en dypbergart, er valgt til fylkesstein i Rogaland. Steinen gir et nakent «månelandskap» med helt spesielle steinformasjoner med små og grønne sprekkdaler mellom. Ved Egersund har det vært steinbrudd på denne bergarten.

### Jæren
Nord for Dalane ligger Jæren. Jæren betyr fra gammelt av kant og beskriver godt landskapet som ligger mellom fjellet og Nordsjøen. Jæren ligger lavere enn resten av Norge, og minner om danske områder med sitt småkuperte og meget fruktbare landskap. Kysten er preget av slike lange sandstrender som Orrestranda og Boresanden.

### Ryfylke
Boknafjorden er en bred, åpen fjord med mange øyer mellom sør- og nordfylket. Øyene er grønne og frodige på grunn av gunstig klima og næringsrike bergarter. Boknafjorden snevres inn med mange fjordarmer. Landskapet preges av store høydeforskjeller, flotte fosser og massive fjell. Det er mye nakent steinlandskap, men også furu- og eikeskoger og noe landbruksjord. Lysefjorden er kanskje den vakreste og mest kjente fjorden i Ryfylke. Her ligger severdighetene Preikestolen og Kjerag.

### Dal, hei og høyfjell mot øst
Mot grensen til nabofylkene i øst ligger dal- og heilandskapet, som igjen går over i høyfjell. Heiene ligger stort sett mellom 700 og  meter over havet, og har en del planter. Høyfjellene har topper opp mot  og  meter og regnes som snaufjell med lite vegetasjon. Det ligger store innsjøer her, noe som gjør området godt egnet for vannkraft, slik som Blåsjø.

### Øyer mot vest
Mot nordvest ligger det ytre øylandskap, der værharde holmer og skjær ligger lavt i havet. Mange av øyene best av prekambriske vulkanske grunnfjellsbergarter. Utsira er Rogalands og landets minste kommune etter folketall, med 215 innbyggere. Kommunen er en liten øy utenfor kysten av Haugalandet.

Boknafjorden er fylkets lengste og dypeste fjord, med henholdsvis 96&nbsp;km lengde og 719 meter dyp. Blåsjø er Rogalands største innsjø og dekker 84&nbsp;km². Suldalsvatnet er den dypeste innsjøen, med et dyp på 376 meter. Med sine  meter over havet er Vassdalseggi fylkets høyeste fjell. Karmøy er den største øy med sine 177&nbsp;km², mens Kvitsøy med sine 5,7&nbsp;km² er fylkets, og landets, minste kommune. I areal er der imot Suldal størst, &nbsp;km². Rogaland er det fylket i Norge hvor fornminnene ligger tettest.

* Nordligste pukt: N 59.84459 grader (Sauda kommune)
* Østligste punkt: E 7.21282 grader (Suldal kommune)
* Sørligste punkt: N 58.27650 grader (Sokndal kommune)
* Vestligste punkt: E 4.84403 grader (Utsira kommune)

## Befolkning
Innbyggertallet i Rogaland per 1. januar 2024 var 499 417.  Fylket har 23 kommuner, de mest befolkede er: Stavanger: 146 011 innb., Sandnes: 82 548 innb., Karmøy: 42 903 innb., Haugesund: 37 855 innb. og Sola: 28 315 innb.

Befolkningen er mest konsentrert på Nord-Jæren, der de to byene Stavanger og Sandnes er vokst sammen til ett tettsted, Stavanger/Sandnes.

I 2023 var bykommunene Stavanger, Sandnes og Haugesund kommunene med sterkest vekst i fylket.

## Tettsteder

Største tettsteder i Rogaland, rangert etter innbyggertall .

* Stavanger/Sandnes –  (Randaberg, Sandnes, Sola, Stavanger)
* Haugesund –  (Haugesund, Karmøy)
* Bryne –  (Klepp, Time)
* Ålgård/Figgjo –  (Gjesdal, Sandnes)
* Kopervik –  (Karmøy)
* Egersund –  (Eigersund)
* Kleppe/Verdalen –  (Klepp)
* Åkrehamn –  (Karmøy)
* Kvernaland –  (Klepp, Time, Sandnes)
* Jørpeland –  (Strand)
* Nærbø –  (Hå)
* Hommersåk –  (Sandnes)
* Sauda –  (Sauda)
* Førre –  (Tysvær, Karmøy)
* Tau –  (Strand)
* Varhaug –  (Hå)
* Skudeneshavn –  (Karmøy)
* Avaldsnes –  (Karmøy)
* Hauge –  (Sokndal)
* Lyefjell –  (Time)
* Vigrestad –  (Hå)
* Moi –  (Lund)

Stavanger, Sandnes, Haugesund, Bryne, Egersund, Kopervik, Åkrehamn, Jørpeland, Sauda og Skudeneshavn har bystatus.

## Infrastruktur
Administrasjonen ligger i Stavanger, mens fylket er delt i fire distrikter. Haugalandet med Haugesund som største by, Ryfylke med Jørpeland som største by, Jæren med storbyområdet Stavanger/Sandnes og Dalane med Egersund som største by. Ofte deles Jæren igjen opp i Nord-Jæren (storbyområdet) og Sør- eller Låg-Jæren med Bryne som største by, eventuelt også med Høg-Jæren med Gjesdal kommune, hvor Ålgård er administrasjonssenter.

## Kommuner

 Fil:Kommuner_og_distrikter_i_Rogaland.svg|miniatyr|400px|Kommuner og distrikter i Rogaland 
 default Rogaland#Kommuner

 poly 291 712 305 702 314 677 315 668 322 665 318 644 310 627 301 627 301 634 295 640 277 640 275 611 266 617 266 630 252 630 252 640 248 644 234 650 234 661 223 671 186 712 Sokndal
 poly 305 702 314 677 315 668 322 665 318 644 310 627 301 627 301 634 295 640 277 640 275 611 278 596 276 591 276 579 296 573 298 575 307 575 312 570 324 566 331 560 337 554 359 559 351 573 357 587 345 616 354 641 343 652 343 671 Lund (Rogaland)
 poly 186 712 223 671 234 661 234 650 248 644 252 640 252 630 266 630 266 617 275 611 278 596 276 591 276 579 296 573 298 575 307 575 312 570 324 566 331 560 319 539 306 549 306 544 301 547 294 547 288 560 265 560 245 566 245 571 228 580 228 584 223 588 213 588 200 579 193 579 190 581 181 581 177 587 174 600 170 610 56 712 Eigersund
 poly 142 371 150 380 152 394 162 386 166 386 166 407 178 412 186 387 193 382 202 382 212 373 194 349 194 335 181 335 181 350 170 355 163 359 160 361 160 365 161 368 157 371 150 366 Stavanger
 poly 319 539 306 549 306 544 301 547 294 547 288 560 265 560 245 566 245 571 228 580 228 584 223 588 213 588 200 579 200 572 195 572 188 566 188 563 190 560 194 550 194 538 198 534 198 530 194 528 194 521 192 519 205 509 212 515 228 513 228 505 235 500 240 490 246 486 262 487 268 475 268 470 273 470 289 482 289 495 295 502 302 502 309 500 321 499 335 492 353 492 355 495 355 508 363 515 363 527 342 534 330 535 Bjerkreim
 poly 170 355 163 359 160 361 160 365 161 368 157 371 150 366 142 371 125 360 135 325 140 320 150 335 Randaberg
 poly 125 360 142 371 150 380 152 394 162 386 166 386 166 407 160 413 158 417 158 421 144 429 141 433 137 438 120 420 1 470 1 405 Sola
 poly 1 146 13 146 45 205 25 240 1 260 Utsira

Rogaland er fra 2020 inndelt i 23 kommuner:

## Administrative inndelinger
Regionråd:
* Dalanerådet: Bjerkreim, Egersund, Lund, Sokndal.
* Jærrådet: Gjesdal, Hå, Klepp, Time.
* Ryfylke Interkommunale Samarbeid: Finnøy, Forsand, Hjelmeland, Strand, Suldal, Sauda.
* Haugalandrådet: Bokn, Haugesund, Karmøy, Tysvær, Utsira, Vindafjord.
* Kvitsøy, Randaberg, Rennesøy, Sandnes, Sola og Stavanger samarbeider interkommunalt, men ikke som et regionråd.

Prostier, alle under Stavanger bispedømme i Den norske kirke:
* Dalane prosti: Bjerkreim, Egersund, Lund, Sokndal.
* Jæren prosti: Gjesdal, Hå, Klepp, Time.
* Sandnes prosti: Sandnes.
* Stavanger domprosti og Ytre Stavanger prosti: Stavanger.
* Tungenes prosti: Finnøy, Kvitsøy, Randaberg, Rennesøy, Sola.
* Ryfylke prosti: Forsand, Hjelmeland, Strand, Sauda, Suldal, Vindafjord.
* Haugaland prosti: Bokn, Haugesund, Tysvær, Utsira.
* Karmøy prosti: Karmøy.

Tingretter, under Gulating lagmannsrett:
* Haugaland og Sunnhordland tingrett: Bokn, Haugesund, Karmøy, Sauda, Suldal, Tysvær, Utsira, Vindafjord, i tillegg til Bømlo, Etne, Fitjar, Kvinnherad, Stord, Sveio og Tysnes, i Vestland fylke.
* Sør-Rogaland tingrett: Bjerkreim, Eigersund, Gjesdal, Hjelmeland, Hå, Klepp, Kvitsøy, Lund, Randaberg, Sandnes, Sokndal, Sola, Stavanger, Strand, Time, i tillegg til Sirdal i Agder fylke.

Politidistrikter:
* Sør-Vest politidistrikt: Bjerkreim, Egersund, Finnøy, Forsand, Gjesdal, Hjelmeland, Hå, Klepp, Kvitsøy, Lund, Randaberg, Rennesøy, Sandnes, Sokndal, Sola, Stavanger, Strand, Time, Bokn, Haugesund, Karmøy, Sauda, Suldal, Tysvær, Utsira, Vindafjord, i tillegg til Bømlo, Fitjar, Stord, Etne, Sveio i Vestland fylke og Sirdal i Agder fylke.

Helsedistrikter, under Helseregion Vest:
* Helse Stavanger: Bjerkreim, Egersund, Finnøy, Forsand, Gjesdal, Hjelmeland, Hå, Klepp, Kvitsøy, Lund, Randaberg, Rennesøy, Sandnes, Sokndal, Sola, Stavanger, Strand, Time.
* Helse Fonna: Bokn, Haugesund, Karmøy, Sauda, Suldal, Tysvær, Utsira, Vindafjord.

Veidistrikter, under Veiregion Vest:
* Sør-Rogaland veidistrikt: Bjerkreim, Eigersund, Finnøy, Forsand, Gjesdal, Hjelmeland, Hå, Klepp, Kvitsøy, Lund, Randaberg, Rennesøy, Sandnes, Sokndal, Sola, Stavanger, Strand, Time.
* Haugaland og Sunnhordland veidistrikt: Bokn, Haugesund, Karmøy, Sauda, Suldal, Tysvær, Utsira, Vindafjord.

Tidligere fogderier:
* Jæderen og Dalene fogderi: Bjerkreim, Egersund, Gjesdal, Hå, Klepp, Lund, Randaberg, Sandnes, Sokndal, Sola, Stavanger, Time.
* Ryfylke fogderi: Bokn, Finnøy, Forsand, Haugesund, Hjelmeland, Karmøy, Kvitsøy, Rennesøy, Sauda, Strand, Suldal, Tysvær, Utsira, Vindafjord.

Økonomiske regioner:
* Egersund: Bjerkreim, Eigersund, Lund, Sokndal.
* Stavanger/Sandnes: Finnøy, Forsand, Gjesdal, Hjelmeland, Kvitsøy, Randaberg, Rennesøy, Sandnes, Sola, Stavanger, Strand.
* Haugesund: Bokn, Haugesund, Karmøy, Sauda, Suldal, Tysvær, Utsira, Vindafjord.
* Jæren: Hå, Klepp, Time.

## Politikk
### Fylkestinget 2023–2027
Fylkeskommunen styres etter formannskapsmodellen. Fylkestinget har 47 representanter.

Fylkesordføreren er Ole Ueland (H) og fylkesvaraordføreren er Svein Erik Indbjo (Frp).

### Fylkestinget 2019–2023
Fylkeskommunen styres etter formannskapsmodellen. Fylkestinget har 47 representanter.

Fylkesordføreren er Marianne Chesak (Ap) og fylkevarasordføreren er Arne Bergsvåg (Sp).

### Ungdommens fylkesting
Ungdommens fylkesråd er fylkeskommunens medvirkningsorgan for ungdom og ble etablert 4. februar 2018. Ungdommens fylkesråd består av én representant mellom 15 og 20 år fra hver kommune i Rogaland. De tre største kommunene i fylket får i tillegg én ekstra representant. Ungdommens fylkesordfører for 2023 er Martin Nese Johnsen fra Klepp.

### Stortingsrepresentanter

Rogaland har 14 stortingsrepresentanter i perioden 2017–2021:

#### Historisk representasjon på Stortinget fra Rogaland siden 1973:

### Partioppslutning
#### Historisk prosentvis partioppslutning ved stortingsvalg i Rogaland siden 1973:

Fet skrift markerer blokkene (Venstresiden Ap+SV. Sentrum KrF+V+Sp. Høyresiden H+FrP). M = Antall mandater innvalgt på Stortinget.

## Næringsvirksomhet

Rogalendingen har tre primære næringsveier: oljeindustri, mekanisk og metallurgisk industri samt betydelig jordbruk på Jæren. Stavanger er den norske «oljehovedstaden», og Norges største oljeselskap Equinor har hovedkontor i Stavanger. Flere internasjonale oljeselskaper har sitt norske hovedkontor i Stavanger/Sandnes. Også Oljedirektoratet og Petroleumstilsynet holder til i Stavanger. Haugesund er fylkets største handelsby, sett i forhold til omsatte kroner per innbygger. I Sauda ligger administrasjon for en rekke kraftselskaper, blant annet hovedkontor og kontrollsenter for all produksjon av elektrisitet i Vest-Norge. Det finnes tre smelteverk i fylket, Eramet Norway i Sauda, Hydro Aluminium på Karmøy og Scana Staal på Jørpeland.

Næringslivet i Rogaland går bedre enn landsgjennomsnittet, og DNB har utarbeidet en egen indeks for selskapene som kommer fra fylket, Rogalandsindeksen.

### Landbruk

Rogaland er det fremste landbruksfylket i landet. Gode klimatiske forhold, et aktivt fagmiljø og lange tradisjoner er grunner for det. I fylket er det  gårdsbruk. Hovedproduksjonene er melk samt kjøtt fra storfe, gris og sau. I tillegg har man òg en vesentleg produksjon av fjørfe og grønnsaker. Rogaland har mer enn 80 % av landets veksthusareal. Fylket er også et viktig fiskerifylke, med fiskerimottak både i Haugesund og Egersund. Egersund er landets største fiskemottak. Godt og vel  tonn fisk og skalldyr ble ilandført i Rogaland i 2001, til en verdi av nærmere 500 millioner kroner.

Det er liten tvil om at det er Jæren som er fylkets viktigste jordbruksområde, og rundt 55 % av den totale jordbruksproduksjonen i fylket blir utført i de åtte jærkommunene. Resten er ganske likt fordelt mellom de andre regionene i fylket, med ca. 15 % i Ryfylke og i Nord-Rogaland, og om lag 11 % i Dalane.

Landbruket i Rogaland har omtrent  årsverk som er direkte knyttet til primærproduksjon. Dette legger grunnlaget for en verdiskapning på hele 2,5 til 3 milliarder kroner. I tillegg kommer verdiskapningen tilknyttet industrivirksomhet slik som meieri, slakteri og liknede på omtrent 14 milliarder kroner. Dette fører til at landbruket i fylket er den største næringsgrenen etter oljeindustrien.

## Samferdsel

#### Jernbane
Vestlandets første jernbane, togforbindelsen mellom Egersund og Stavanger (Jærbanen) åpnet 27. februar 1878. Anleggsarbeidet for dobbeltsporet på Jærbanen mellom Stavanger og Sandnes startet 23. oktober 2006. Arbeidet var ferdig i 2009. Kostnaden er på 1,8 milliarder kroner for en strekning på 14,5&nbsp;km. I tillegg til utvidelsen av selve sporene, så vil også elektrisk anlegg og lignende bli modernisert. Nåværende spor og elektrisk anlegg er over 40 år gammelt. Reisetidsbesparelsen er på fire minutter, men med dobbeltspor kan togene gå med en mye høyere frekvens, og dermed øke kapasiteten vesentlig. Jærbanen er blitt en suksess, og opplever en svært sterk passasjerøkning. Målrettet arbeid med å utvide kapasitet på Jærbanen, kraftig utbygging rundt jernbanestasjonene og en integrert billettmodell med det fylkeskommunale kollektivselskapet Kolumbus  har gitt en sterk vekst i passasjerantallet. Fra 1991 når det ble registrert 635 000 reisende har det vært en økning på over 780% til over 5 millioner registrerte passasjerer i 2023.

#### Luftfart
I 1937 fikk Norge sin første sivile lufthavn. Kong Haakon VII foretok den offisielle åpningen av Stavanger lufthavn, Sola, som skjedde med stor festivas den 29. mai. Fra Sola er det en rekke direkteforbindelser til reisemål i inn- og utland.

#### Hovedveier
Kyststamveien E39 er den viktigste gjennomfartsåren i Rogaland og strekker seg fra Lund (Rogaland) i sør, helt til Tysvær i nord. Deler av strekningen er bygget ut med motorvei, fra Eiganestunnelen nord for Stavanger og helt til Osli sør for Sandnes. Nye strekninger med motorvei er under bygging og planlegging både nordover og sørover. Frem til Rogfast står ferdig fortsetter Europavei 39 via Rennfastsambandet i form av undersjøiske tunneler mot Haugesund, med Ferjesambandet Mortavika–Arsvågen over Boknafjorden.

Det ble i 2018 startet opp bygging av en 25&nbsp;km lang undersjøisk tunnel under Boknafjorden og Kvitsøyfjorden mellom Harestad i Randaberg og Arsvågen i Bokn kommune. Prosjektet heter E39 Rogfast. Tunnelen vil bli verdens lengste undersjøiske biltunnel og også verdens dypeste (det laveste punktet vil ligge 380 meter under havoverflaten).  Reisetiden mellom Stavanger og Bergen vil bli redusert med om lag 40 minutt. Fra tunnelen skal det også bygges en arm til Kvitsøy. Prosjektet vil etter planen være ferdig i 2033 og ha en kostnad på 24,8 milliarder kroner.

Rogaland har i dag også verdens lengste undersjøiske biltunnel ved det storslagne prosjektet Ryfast. Det ble åpnet 22. april 2020. Delprosjektet Ryfylketunnelen, tidligere kalt Solbakktunnelen, er 14,3&nbsp;km lang.

#### Ferger og båtruter
Hurtigbåtruter og ferjeforbindelser forbinder byen til viktige næringsområder som Hjelmeland, Finnøy og Vindafjord, samt byene Sauda og Jørpeland. Kollektivtrafikken på Nord-Jæren, Høg-Jæren og Dalane administreres av Kolumbus, og bussene kjøres av Boreal Transport Sør. 1. januar 2008 ble 170 nye busser satt i trafikk på Nord-Jæren. Syv av ti busser ble erstattet av de nye. I tillegg ble en god del av rutene lagt om for å utvide tilbudet.

## Skoletilbud
Rogaland fylkeskommune driver 25 videregående skoler, to skolesentre og en fagskole.

Utover dette drives det 13 videregående skoler av private aktører i fylket.

I tillegg drives det også fem private fagskoler av private aktører i fylket.

## Friluftsliv
Av populære aktiviteter kan nevnes vandring, sykling, vindsurfing, basehopping, båtliv og fiske i fjord, hav og elv.
## Kultur og severdigheter

### Festivaler (utvalg)
Rogaland er kjent som «matfylket», og hvert år arrangeres Gladmatfestivalen i Stavanger. I sommerhalvåret inviterer Rogaland blant annet til sandvolleyball, MaiJazz, Numusic, Sildajazz og Stavanger internasjonale kammermusikkfestival (ICMF) og Filmfestivalen i Haugesund.

### Museer (utvalg)

* Arkeologisk museum i Stavanger
* Dalane folkemuseum
* Jærmuseet med Vitenfabrikken
* Norsk grafisk museum
* Norsk hermetikkmuseum
* Stavanger maritime museum
* Den kombinerede Indretning
* Det norske utvandrersenteret
* Karmsund folkemuseum
* Kunstmuseet Haugesund Billedgalleri
* Nordvegen Historiesenter
* Norsk barnemuseum
* Norsk Oljemuseum
* Telemuseet i Stavanger
* Stavanger kunstmuseum
* Ryfylkemuseet
* Stavanger museum
* Sauda museum
* Industriarbeidermuseet
* Utstein kloster

### Andre severdigheter

* Kongeparken
* Byrkjedalstunet
* Preikestolen
* Lysefjorden og Lysefjord-området
* Avaldsnes-området
* Skudeneshavn
* Sverd i fjell
* Solspeilet på Jørpeland
* Rogaland Arboret
* Sogndalstrand

## Kjente rogalendinger

### Forfattere (utvalg)

* Arne Garborg
* Kjartan Fløgstad
* Rasmus Løland
* Alfred Hauge
* Alexander Kielland
* Sigbjørn Obstfelder
* Tor Obrestad
* Bjørn Ingvaldsen
* Tore Renberg
* Arild Rein
* Sigmund Jensen
* Rune Salvesen

### Andre
Komponisten Fartein Valen var fra Stavanger.

## Dialekter

Fil:Sokndal1.2.ogg|Sokndal: Stedsnavn Ikke nevnt
Fil:Sokndal1.1.ogg|Sokndal: Stedsnavn nevnt
Fil:Bryne1.2.ogg|Bryne, kvinne 21 år: Stedsnavn ikke nevnt
Fil:Bryne1.1.ogg|Bryne, kvinne 21 år: Stedsnavn nevnt
Fil:Bryne2.1.ogg|Bryne, mann 41 år: Stedsnavn ikke nevnt
Fil:Bryne2.1.ogg|Bryne, mann 41 år: Stedsnavn nevnt
Fil:Egersund1.2.ogg|Egersund: Stedsnavn ikke nevnt
Fil:Egersund1.1.ogg|Egersund: Stedsnavn nevnt
Fil:Stavanger1.2.ogg|Stavanger, kvinne 17 år: Stedsnavn ikke nevnt
Fil:Stavanger1.1.ogg|Stavanger, kvinne 17 år: Stedsnavn nevnt
Fil:Stavanger2.2.ogg|Stavanger, kvinne 58 år: Stedsnavn ikke nevnt
Fil:Stavanger2.1.ogg|Stavanger, kvinne 58 år: Stedsnavn nevnt
Fil:Haugesund1.2.ogg|Haugesund kvinne 19 år: Stedsnavn ikke nevnt
Fil:Haugesund1.1.ogg|Haugesund kvinne 19 år: Stedsnavn nevnt
Fil:Haugesund2.2.ogg|Haugesund eldre kvinne: Stedsnavn ikke nevnt
Fil:Karmøy2.1.ogg|Karmøy, kvinne 68 år: Stedsnavn ikke nevnt
Fil:Karmøy1.1.ogg|Karmøy, kvinne 68 år: Stedsnavn nevnt


## Se også
* Distrikter i Norge
* Vestlandet
* Liste over innsjøer i Rogaland

## Referanser


## Litteratur
* 
* 
* 
* 

## Eksterne lenker
* 
* Detaljerte kart over fylkets kommuner
* Visit Jæren. Informativ side som dekker 8 kommuner.